Document ID: 31998R2039

NEUVOSTON ASETUS (EY) N:o 2039/98,
annettu 24 päivänä syyskuuta 1998,
lopullisen polkumyyntitullin ja lopullisen tasoitustullin käyttöönotosta Norjasta peräisin olevan viljellyn merilohen tuonnissa annettujen neuvoston asetusten (EY) N:o 1890/97 ja (EY) N:o 1891/97 muuttamisesta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 8 artiklan 9 kohdan ja 9 artiklan,
ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97 (2), ja erityisesti sen 13 artiklan 9 kohdan ja 15 artiklan,
ottaa huomioon komission ehdotuksen, jonka se on tehnyt neuvoa-antavaa komiteaa kuultuaan,
sekä katsoo seuraavaa:
A. MENETTELY
(1) Komissio tiedotti 31 päivänä elokuuta 1996 kahdella erillisellä Euroopan yhteisöjen virallisessa lehdessä julkaistulla ilmoituksella Norjasta peräisin olevan viljellyn merilohen tuontiin sovellettavien polkumyynnin vastaisen menettelyn (3) ja tukien vastaisen menettelyn (4) aloittamisesta.
(2) Komissio hankki ja tarkasti kaikki lopullisten päätelmien tekemiseksi tarpeellisina pitämänsä tiedot. Tämän tutkimuksen perusteella päädyttiin siihen, että lopulliset polkumyynti- ja tasoitustoimenpiteet olisi otettava käyttöön polkumyynnin ja tukien vahingollisten vaikutusten poistamiseksi. Asianomaisille osapuolille ilmoitettiin tutkimuksen tuloksista ja niille annettiin mahdollisuus esittää huomautuksensa.
(3) Komissio hyväksyi 26 päivänä syyskuuta 1997 tekemällään päätöksellä 97/634/EY (5) kyseisen päätöksen liitteessä mainittujen viejien edellä mainittujen menettelyjen yhteydessä esittämät sitoumukset ja päätti näihin menettelyihin liittyvät tutkimukset kyseisten viejien osalta.
(4) Samana päivänä neuvosto otti käyttöön asetuksella (EY) N:o 1890/97 (6) Norjasta peräisin olevan viljellyn merilohen tuontiin sovellettavan polkumyyntitullin, jonka suuruus on 0,32 ecua kilolta. Hyväksytyn sitoumuksen antaneiden yritysten viemän viljellyn merilohen tuonti vapautettiin kyseisestä tullista asetuksen 1 artiklan 2 kohdan nojalla.
(5) Lisäksi neuvosto otti samana päivänä käyttöön asetuksella (EY) N:o 1891/97 (7) Norjasta peräisin olevan viljellyn merilohen tuontiin sovellettavan 3,8 prosentin tasoitustullin. Hyväksytyn sitoumuksen antaneiden yritysten viemän viljellyn merilohen tuonti vapautettiin kyseisestä tullista asetuksen 1 artiklan 2 kohdan nojalla.
(6) Tutkimusten kaikkia osa-alueita koskevat lopulliset tulokset ja päätelmät esitetään edellä mainituissa asetuksissa.
B. SITOUMUSTEN PERUUTTAMINEN
(7) Norjalaisten viejien antamia sitoumuksia valvoessaan komissio havaitsi, että eräät viejät eivät olleet myyneet tavaraa Euroopan yhteisöön peräkkäisinä vuosineljänneksinä. Tarkastuksen yhteydessä eräät näistä yrityksistä ilmoittivat myös, etteivät ne olleet vieneet tavaraa niiden alkuperäisten tutkimusten viiteajanjaksona, jotka johtivat nykyisiin polkumyynti- ja tasoitustoimenpiteisiin, ja ettei niillä ole lähitulevaisuudessa tapahtuvaa vientiä koskevia sitovia sopimusvelvoitteita.
(8) Komissio ilmoitti asianomaisille osapuolille näistä havainnoista ja huomautti, että näiden tosiseikkojen perusteella kyseisiä viejiä ei voida pitää asetuksessa (EY) N:o 384/96, jäljempänä "polkumyyntiä koskeva perusasetus", ja asetuksessa (EY) N:o 2026/97, jäljempänä "tukien vastainen perusasetus", tarkoitettuina viejinä. Näille osapuolille ilmoitettiin myös, että sitoumusten säilyttäminen voimassa näissä olosuhteissa olisi komissiolle hallinnollisesti hankalaa valvonnan kannalta. Osapuolille ilmoitettiin myös, että ne voisivat vaadittavien edellytysten täyttyessä esittää uuden sitoumuksen uusina viejinä asetuksen (EY) N:o 1890/97 2 artiklan ja asetuksen (EY) N:o 1891/97 2 artiklan mukaisesti. Osapuolten kyseisten artiklojen mukaisesti tekemät hakemukset käsiteltäisiin nopeasti. Tämän seurauksena seuraavat yritykset peruuttivat sitoumuksensa vapaaehtoisesti:
TAULUKON PAIKKA
(9) Polkumyyntiä koskevan perusasetuksen 8 artiklan 9 kohdan ja tukien vastaisen perusasetuksen 13 artiklan 9 kohdan mukaisesti kyseisille osapuolille ei tarvinnut enää antaa mahdollisuutta esittää huomautuksiaan, koska ne itse peruuttivat sitoumuksensa.
C. LOPULLISET TOIMENPITEET JA TULLIN MÄÄRÄ
(10) Peruutettuaan sitoumuksensa kyseiset yritykset eivät ole enää vapautettuja polkumyynti- ja tasoitustulleista.
(11) Asetuksen (EY) N:o 384/96 8 artiklan 9 kohdan mukaisesti polkumyyntitullin määrä olisi määritettävä sitoumukseen johtaneen tutkimuksen yhteydessä selvitettyjen seikkojen perusteella. Tältä osin ja asetuksen (EY) N:o 1890/97 johdanto-osan 107 kappale huomioon ottaen pidetään aiheellisena vahvistaa lopullisen polkumyyntitullin määräksi 0,32 ecua kilolta tuotteen nettopainosta.
(12) Asetuksen (EY) N:o 2026/97 13 artiklan 9 kohdan mukaisesti tasoitustullin määrä olisi määritettävä sitoumukseen johtaneen tutkimuksen yhteydessä selvitettyjen seikkojen perusteella. Nykyisissä olosuhteissa ja asetuksen (EY) N:o 1891/97 johdanto-osan 149 kohta huomioon ottaen pidetään aiheellisena vahvistaa lopullisen tasoitustullin määräksi 3,8 prosenttia.
D. ASETUSTEN (EY) N:o 1890/97 JA (EY) N:o 1891/97 LIITTEIDEN MUUTTAMINEN
(13) Asetusten (EY) N:o 1890/97 ja (EY) N:o 1891/97 liitteet, joissa luetellut osapuolet on vapautettu tulleista, olisi muutettava niin, että tämän asetuksen liitteessä I luetellut yritykset eivät enää olisi vapautettuja tulleista.
(14) Huomattakoon, että komissio on vastaavasti muuttanut päätöksen 97/634/EY liitettä, jossa mainittujen osapuolten sitoumukset on hyväksytty.
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1890/97 liite tämän asetuksen liitteellä II.
2 artikla
Korvataan asetuksen (EY) N:o 1891/97 liite tämän asetuksen liitteellä II.
3 artikla
Tämä asetus tulee voimaan sitä päivää seuraavana päivänä, jona se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä syyskuuta 1998.

Labels: 3
4
18
6